Gestremde jong man in Limpopo vermisRuan Christopher Boshoff (19). (Foto: Verskaf) Die polisie in Limpopo het ŉ soektog van stapel gestuur na ŉ 19-jarige man wat Vrydag naby Polokwane spoorloos verdwyn het. Sers. Mienkie Ramakgoakgoa, polisiewoordvoerder, sê Ruan Christopher Boshoff woon op ŉ kleinhoewe buite die stad. Sy ma het hom glo Vrydag tussen 13:00 en 14:00 gesien terwyl hy middagete genuttig het, waarna hy verdwyn het. Volgens die polisie is Boshoff verstandelik gestremd. Ramakgoakgoa het gesê ten spyte van ŉ uitgebreide soektog, kon die polisie in hierdie stadium nog geen spoor van Boshoff vind nie. Hy is sowat 1,4 m lank en het ŉ grys en blou T-hemp en ŉ swart kortbroek aangehad toe hy verdwyn het. Die soektog na Boshoff duur intussen voort. Enigiemand met inligting kan ao. Peter Mangakeng bel by 082 728 9831.